alexandrainst/scandi-wiki huggingface dataset:
Knutskyrkja i Harme

Knutskyrkja i Harme er ei kyrkje nemnd i Aslak Bolts jordebok. Harme er eit gammalt namn på Velfjorden i Brønnøy.

I følgje jordeboka åtte «Knutzkirkia j Harme» desse eigedommane:
 «Af bølit j Harme»
 «Af Dilstadhom» (Lese som Dolstad, truleg heller Hillstad i Velfjord, Brønnøy
 «Af Brekko» (Brekk i Vik, Sømna)
 «Af nørdra Husom» (Nordhus, Brønnøy)
 «Af mid Husom» 
 «Af Hognastadom» (Hongset, Brønnøy)
 «Af Raudhello» (Rødhylla, Brønnøy)

Kyrkja kan vere identisk med St. Knuts kyrkjeruin på Tilrem. Denne kyrkja gjekk ut or bruk i tida omkring svartedauden. Ruinen vart delvis utgravd av Einar Høvding på 1930-talet.  Tilrem var ein viktig ting- og marknadstad. Truleg har kyrkja vore oppført av danske misjonærar utsende av kong Knut. Jordeboka til erkebiskop Aslak Bolt nemner eigedommar kyrkja åtte, men som det ikkje lenger vart betalt leige for. At eigedomstilhøvet er nemnde i fortid, ved at verbforma åtte er bruka, tyder på at kyrkja ikkje lenger var i bruk då jordeboka vart skriven omkring 1430.

Det er likevel enno usikkert om ruinen på Tilrem verkeleg er Knutskyrkja. 

I 2007 vart ruinane konserverte, og 2. pinsedag 2008 vart det igjen halde gudsteneste i kyrkjeruinene på Tilrem.

Referansar

Bakgrunnsstoff 

Kyrkjer i Brønnøy
Kulturminne i Brønnøy
Kyrkjeruinar
Tidlegare kyrkjer i Noreg
Metronom

Ein metronom eller taktmålar er eit apparat som angir den tidsverdi ein bestemt noteverdi skal ha. Den lagar ein konstant, hørbar puls som ein kan nytte til å halde eit jamnt tempo. Ordet metronom kjem av gresk metron som tyder 'mål' og nom'os som tyder 'lov'.

Metronomen blei oppfunnen av Dietrich Nikolaus Winkel i Amsterdam i 1812, og blei forbetra av Johann Nepomuk Mälzel i 1816. Ein typisk metronom består av eit urverk med ein pendel med stillbar vekt og ein skala med siffer som gjev tal på slag per minutt av pendelen. 

I tillegg til dei opphavlege mekaniske metronomane er det seinare utvikla elektroniske metronomar og metronomprogramvare.

Bakgrunnsstoff 

Rytme
Tidtaking
Ord av gresk opphav
Utviklingsland

Utviklingsland, stundom forkorta til u-land, er ei nemning for land som enno ikkje har gjennomgått ei vidfemnande industrialisering.

Kva som gjer eit land til utviklingsland kan ha fleire faktorar, men det finst ein rekkje mål for eit lands velstand, til dømes å måle eit lands bruttonasjonalprodukt (BNP) per innbyggjar, som reknast som summen av innanlandsk forbruk og investeringar pluss nettoeksport (= eksport minus import). Veikskapen med dette er at det dekkjer over store inntektsskilnader.

Eit anna og meir omfattande mål er Dei sameinte nasjonars (SN) «Indeks for menneskeleg utvikling» - Human Development Index (HDI) som byggjer på gjennomsnittleg levetid, BNP, utdanningsnivå og andre faktorar.

Om lag tre fjerdedelar av jorda si befolkning lever i utviklingsland. I dei fleste av desse landa er det låg levestandard. Generelt sett har mange utviklingsland problem med befolkningsnaud, hungersnaud, befolkningsoverskot, lågt utdanningsnivå og djup fattigdom, men omgrepet utviklingsland understrekar at trass i store problem er det land med eit positivt utviklingspotensiale. 

Nokre døme på u-land er Moldova i Europa, Etiopia i Afrika, Bolivia i Sør-Amerika, Honduras i Mellom-Amerika, Vanuatu i Oseania og Afghanistan i Asia.

Sjå òg 
 HDI 
 MUL

Kjelder

 Denne artikkelen bygger på «Utviklingsland» frå , den 21. mai 2008. 
 

Utviklingshjelp
Økonomisk utvikling
Økonomisk geografi
Eufemismar
Samfunnsgeografi
Duft

Duft er namnet på ein gangar i 6/8-takt, som skal vera forma ut av spelemannen Lars Fykerud. Somme kallar og slåtten for Musehaugen. Namnet Duft vart sett på slåtten av spelemannen Halvor Borgen frå Bø i Telemark, etter ein god tråvarhest han åtte. Slåtten har venteleg kome til Hallingdal gjennom Gamle-Kleven, som møtte spelemenn frå dalen på Drammensmarken. I Hallingdal er slåtten nytta til lausdans. 

Dei fleste formene av slåtten er kjenneteikna av ein akkordisk melodiline, som er typisk for den hardingfelestilen som vart utvikla i andre halvdelen av 1800-talet. I Hallingdal er det vanleg å skifte mellom 6/8 og 2/4 midt i slåtten. 

Hardingfeleverket har lista opp slåtten under nr 107, band I. Slåtten er skriven ned i fleire variantar:

 a: Duft, etter Wilhelm Sorteberg, Krødsherad. Nedskrift Truls Ørpen 1922 (Ø 55). Sorteberg hadde truleg slåtten frå spelemenn i Telemark.

 b: Duft, etter Gunnulv Borgen. Nedskrift Truls Ørpen 1946 (Ø 370). Borgen hadde slåtten frå far sin, Halvor Borgen.

 c:Halling, etter Johan Kleven, Krødsherad. Nedskrift Truls Ørpen 1915-16. Kleven hadde slåtten frå far sin, Gamle-Kleven. 

 d: gangar, etter Øystein Hovdestad, Vinje. Nedskrift Eivind Groven 1919 (G 723).

 e: Gangar, etter Olav Evju, Nes i Telemark. Nedskrift Eivind Groven 1938 (G 428).

Supplementsnedskrifter band VII:

Alle desse formene av slåtten er nytta i Hallingdal.

 123a: Halling, etter Kristian Øvrevollseie, Hol . Nedskrift Sven Nyhus 1978 etter opptak. 

 123b: Halling, etter Botolv Dekko, Ål . Nedskrift Sven Nyhus 1978.

 123c: Duft, etter Sevat Sataøen, Ål . Nedskrift Sven Nyhus 1978. Sataøen hadde slåtten etter Ola Dekko og Tor Grimsgard. 

 Det er og skrive ned ein stubb etter Sevat Sataøen, som minner mykje om Duft, men som krinsar om dei midtre veka i slåtten. Forma er skriven ned etter Lars Gjeldokk frå Ål, av Sven Nyhus i 1977 . Slåtten har nr 178 i 2/4-gruppa. Forma er og nytta av Magne Myhren. 

.

Norske slåttar
Earls Court Exhibition Centre

Earls Court Exhibition Centre, òg kjent som Earl Court Arena, er eit utstillingslokale og ein konsertarena i Earls Court i London. Bygningen ligg i Earls Court i Kensington and Chelsea.

Idéen om å bygge eit utstillingslokale på staden kom etter at det blei opna to undergrunnsstasjonar der, Earl's Court og West Brompton. Området hadde ein periode blitt brukt til utandørsarrangement, men dette lønna seg ikkje for eigaren. I 1935 blei eigedomen selt, og dei nye eigarane planla å reise den største bygningen i Europa etter volum. C. Howard Crane blei vald som arkitekt. Prosjektet gjekk ikkje etter planen, og blei både forsinka og for dyrt. Lokalet blei opna 1. september, 1937, med ei sjokolade- og godterimesse.

Det oppstod etter kvart behov for ein større bygning, og den opphavlege blei rive. Den noverande bygningen er stor nok til å få plass til fire jumbojetar, med ein søylefri sal på 17 000 m². Den blei opna av Diana, prinsesse av Wales den 17. oktober 1991.

Sjølv om akustikken i bygningen ofte har blitt kritisert er Earls Court ein av dei mest populære konsertarenaene i Storbritannia. Det er plass til omkring 19 000 tilskodarar på konsertar. 

Byggverk i London
Kultur i London
Konsertstader i London
Jonas Christian Øglænd

Jonas Christian Øglænd () var ein norsk kjøpmann og industrigründer frå Sandnes. Han grunnla firmaet Jonas Øglænd AS i 1868 og lanserte sykkelmerket Den Beste Sykkel (DBS) i 1932.

Jonas Øglænd var fødd på Auglend på Høyland i noverande Sandnes kommune som son av bonden og læraren Jakob Gabrielsen Øglænd (1800–85) og Ingeborg Malene Svendsdatter Skjelbrei (1804–73). Han var yngst av 10 sysken. Som liten tenestegjorde han som gjetargut. Etter konfirmasjonen arbeidde han ei tid for eldre brør som var handelsmenn på Sandnes før han blei lærling hjå handelsmannen Henrik Svendsen i Stavanger. 19 år gammal starta han si eiga verksemd på kaia i Sandnes. Han nytta først handelsbrevet til ein eldre bror og deretter ei eldre syster. 23. september 1868 fekk han handelsbrev i sitt eige namn.

Tidleg på 1870-talet kjøpte Øglænd ei tomt i Krossen ved Sandnes, på møtestaden for tre hovudvegar. Her dreiv han detaljhandel med kolonialvarer, jernvarer, klede, sko, kjøkkenutstyr, mjøl og vin, og grossisthandel i landbruksvarer som han kunne få i betaling av bøndene frå Jæren. Den økonomiske krisa på 1880-talet var tung, men Øglænd kom seg gjennom utan å gå konkurs. Han tok inn nye varer som kraftfôr, kunstgjødsel og reinska såkorn som var på veg inn i landbruket, og frå 1890-talet byrja verksemda også å selja syklar.

I 1892 vart Øglænd Cyklelager i Sandnes agent for tyske Hengstberg syklar. Nokre år seinare fekk Øglænd Cyklelager òg agentur for amerikanske The World. I tillegg monterte han eigne syklar under varemerka Fram og Viking. I 1906 stod den første sykkelfabrikken ferdig på Sandnes, og Øglænd sin eigen sykkelproduksjon starta. Ein ny og større fabrikkbygning blei bygd i 1911 og utvida med tilbygg i 1913. Medan «The World» blei brukt som namn på produktet i fleire år, blei namnet endra til navnet D.B.S. – kort for «Den beste sykkel» – kort tid etter at Øglænd døydde, i 1932.

Kjelder

Wiig, Jan.  «Jonas Øglænd» (13. februar 2009). I Norsk biografisk leksikon. Henta 3. september 2015.

Norske forretningsfolk
Folk frå Sandnes
Łódź-voivodskapet

Łódź-voivodskapet (polsk Województwo łódzkie eller berre Łódzkie) er ein av 16 voivodskap i Polen. Det ligg sentralt i Polen og vart danna 1. januar 1999 frå dei tidlegare voivodskapa Łódź, Sieradz, Piotrków Trybunalski og Skierniewice, samt delar av Płock. Houdstaden og største byen i voivodskapet er Łódź.

Łódź-voivodskapet grensar til seks andre voidvodskap: Masoviske i nord og aust, Święty Krzyż i sørvest, Schlesiske i sør, Opole i sørvest, Storpolske i vest og Kujaviskpommerske i nord. Området omfattar tre historiske provinsar i Polen, Masovia (i aust), Storpolen (i vest) og Veslepolen (i sørvest rundt Opoczno).

Byar og landsbyar 
Voivodskapet inneheld 43 byar og landsbyar. Folketala i lista under er frå 2006 :

1. Łódź (764 168)
2. Piotrków Trybunalski (79 367)
3. Pabianice (70 445)
4. Tomaszów Mazowiecki (66 705)
5. Bełchatów (62 062)
6. Zgierz (58 313)
7. Radomsko (49 152)
8. Skierniewice (48 761)
9. Kutno (47 557)
10. Zduńska Wola (44 370)
11. Sieradz (44 045)
12. Łowicz (30 204)
13. Wieluń (24 347)
14. Opoczno (22 708)
15. Ozorków (20 571)
16. Aleksandrów Łódzki (20 512)
17. Łask (18 684)
18. Rawa Mazowiecka (17 643)
19. Konstantynów Łódzki (17 564)
20. Łęczyca (15 423)
21. Głowno (15 167)
22. Koluszki (13 407)

23. Brzeziny (12 373)
24. Żychlin (8 880)
25. Wieruszów (8 759)
26. Zelów (8 173)
27. Poddębice (7 875)
28. Tuszyn (7 178)
29. Pajęczno (6 674)
30. Sulejów (6 387)
31. Działoszyn (6 276)
32. Krośniewice (4 647)
33. Drzewica (3 945)
34. Przedbórz (3 758)
35. Stryków (3 566)
36. Złoczew (3 403)
37. Warta (3 388)
38. Rzgów (3 338)
39. Biała Rawska (3 182)
40. Uniejów (2 916)
41. Kamieńsk (2 858)
42. Błaszki (2 179)
43. Szadek (2 007)

Administrativ inndeling 
Łódź-voivodskapet er igjen delt inn i 24 fylke (powiat): 3 byfylke og 21 landfylke. Desse er igjen delt inn i 177 gmina (kommunar).

Kjelder 

 Denne artikkelen bygger på «Łódź Voivodeship» frå ,  den 22. mai 2008.
1173 Anchises

1173 Anchises er ein trojansk jupitertrojan og ligg i L5 lagrangepunktet til Jupiter. Han har soleis same omløpstid og nokolunde den same avstanden til sola som planeten. Han blei oppdaga den 17. oktober 1930 av Karl Wilhelm Reinmuth ifrå Landessternwarte Heidelberg-Königstuhl.

Kjelder 

 1173 Anchises - baneparametrar hjå JPL Solar System Dynamics
 Oppdagarar og oppdagingsplassar i Engelsk Wikipedia sine asteroidelister. Listene baserer seg på Minor Planet Center - «Discovery Circumstances: Numbered Minor Planets»

Anchises
Anchises
Anchises
Veslepolske voivodskap

Veslepolske voivodskap (polsk województwo małopolskie eller berre Małopolskie) er ein av 16 voivodskap i Polen. Det ligg sør i Polen, har eit areal på  og eit folketal på .

Historie og geografi 
Voivodskapet vart oppretta 1. januar 1999 av dei tidlegare voivodskapa Kraków, Tarnów, Nowy Sącz og delar av Bielsko-Biała og Katowice. Provinsen har fått namn etter den historiske regionen Małopolska eller Veslepolen. 

Provinsen grenser i nord til Świętokrzyskiefjella (Góry Świętokrzyskie), i vest til Jura Krakowsko-Częstochowska og i sør til Tatrafjella, Pieninyfjella og Beskidane. Politisk grenser han til Schlesiske voivodskap i vest, Święty Krzyż-voivodskapet i nord, Subkarpatiske voivodskap i aust og Slovakia i sør.

Veslepolske voivodskap var ein del av det gamle Małopolska, som i lag med Storpolen (Wielkopolska) og Schlesien (Śląsk) utgjorde den tidlege polske staten i mellomalderen. 

Nesten heile Veslepolen ligg innanfor nedslagsfeltet til Wisła. Byen Kraków var europeisk kulturby i 2000.

Byar og landsbyar 
Voivodskapet inneheld 57 byar og byar og landsbyar. Folketala i lista under er frå 2006 ):

1. Kraków (756 757)
2. Tarnów (117 109)
3. Nowy Sącz (84 594)
4. Oświęcim (40 979)
5. Chrzanów (39 797)
6. Olkusz (37 552)
7. Nowy Targ (33 493)
8. Bochnia (29 373)
9. Gorlice (28 539)
10. Zakopane (27 486)
11. Skawina (23 691)
12. Andrychów (21 691)
13. Kęty (19 252)
14. Wadowice (19 149)
15. Wieliczka (19 133)
16. Trzebinia (18 769)
17. Myślenice (18 070)
18. Libiąż (17 604)
19. Brzesko (16 827)
20. Limanowa (14 632)
21. Rabka-Zdrój (13 031)
22. Brzeszcze (11 730)
23. Miechów (11 717)
24. Dąbrowa Tarnowska (11 259)
25. Krynica-Zdrój (11 243)
26. Bukowno (10 695)
27. Krzeszowice (9 942)
28. Sucha Beskidzka (9 726)

29. Wolbrom (9 075)
30. Chełmek (9 065)
31. Stary Sącz (8 987)
32. Niepołomice (8 537)
33. Mszana Dolna (7 529)
34. Szczawnica (7 334)
35. Tuchów (6 501)
36. Sułkowice (6 305)
37. Proszowice (6 205)
38. Dobczyce (6 028)
39. Grybów (6 025)
40. Maków Podhalański (5 738)
41. Piwniczna-Zdrój (5 717)
42. Jordanów (5 112)
43. Muszyna (4 980)
44. Biecz (4 585)
45. Kalwaria Zebrzydowska (4 503)
46. Słomniki (4 331)
47. Żabno (4 271)
48. Zator (3 726)
49. Skała (3 693)
50. Alwernia (3 406)
51. Wojnicz (3 404)
52. Ryglice (2 784)
53. Nowy Wiśnicz (2 716)
54. Ciężkowice (2 378)
55. Czchów (2 207)
56. Świątniki Górne (2 101)
57. Zakliczyn (1 556)

Administrativ inndeling 
Veslepolske voivodskap er delt inn i 22 fylke (powiat): 3 byfylke og 19 landfylke. Desse er vidare delt inn i 182 gmina.

Kjelder 
 Denne artikkelen bygger på «Lesser Poland Voivodeship» frå ,  den 22. mai 2008.
Opole-voivodskapet

Opole-voivodskapet (polsk Województwo opolskie eller berre Opolskie; tysk Woiwodschaft Oppeln) er ein av 16 voivodskap i Polen. 

Voivodskapet vart oppretta 1. januar 1999 av dei tidlegare voivodskapa Opole-voivodskapet og delar av Częstochowa. Namnet kjem frå den største byen og hovudstaden i voivodskapet, Opole.

Opole-voivodskapet grensar til Nederschlesiske voivodskap i vest, Storpolske og Łódź-voivodskapet i nord, Schlesiske voivodskap i aust og Tsjekkia i sør.

Geografi 

Voivodskapet ligg sørvest i Polen og den største delen er ein del av Det schlesiske låglandet (Nizina Śląska). I aust grenser regionen til Det schlesiske høglandet (Wyżyna Śląska), medan Sudetane og Opawskiefjella ligg i sørvest. Elva Oder renn tvers gjennom voivodskapet.

Byar og landsbyar 
Voivodskapet inneheld 35 byar og landsbyar. Folketala i lista nedanfor er frå 2006 ):

1. Opole (128 034)
2. Kędzierzyn-Koźle (65 572)
3. Nysa (47 283)
4. Brzeg (38 303)
5. Kluczbork (25 910)
6. Prudnik (23 133)
7. Strzelce Opolskie (20 059)
8. Krapkowice (18 112)
9. Namysłów (16 557)
10. Głuchołazy (14 887)
11. Głubczyce (13 389)
12. Zdzieszowice (13 329)
13. Olesno (10 106)
14. Ozimek (9 944)
15. Grodków (8 771)
16. Zawadzkie (8 331)
17. Praszka (8 230)
18. Paczków (8 147)

19. Niemodlin (6 849)
20. Kietrz (6 365)
21. Wołczyn (6 139)
22. Gogolin (6 077)
23. Lewin Brzeski (5 826)
24. Głogówek (5 816)
25. Otmuchów (5 261)
26. Dobrodzień (4 168)
27. Byczyna (3 677)
28. Kolonowskie (3 432)
29. Baborów (3 175)
30. Leśnica (2 945)
31. Prószków (2 713)
32. Biała Prudnicka (2 653)
33. Gorzów Śląski (2 606)
34. Korfantów (1 883)
35. Ujazd (1 652)

Administrativ inndeling 
Opole-voivodskapet er delt inn i 12 fylke (powiat): Eitt byfylke og 11 landfylke. Desse er vidare delt inn i 71 gmina eller kommunar.

Kjelder 
 Denne artikkelen bygger på «Opole Voivodeship» frå , den 22. mai 2008.
Podlasie-voivodskapet

Podlasie-voivodskapet (polsk Województwo podlaskie eller berre Podlaskie) er ein av 16 voivodskap i Polen. Det ligg nordaust i landet. 

Voivodskapet vart oppretta 1. januar 1999 av dei tidlegare voivodskapa Białystok og Łomża, og halvparten av Suwałki. Namnet kjem frå den historiske regionen Podlasie og voivodskapet med same namn under Det polsk-litauiske samveldet (1569-1795).

Geografi 
Podlasie har den lågaste folketettleiken av dei seksten polske voivodskapa og består av store område med urørt natur. Rundt 30 % av området er verna. Den polske delen av Białowieżaskogen ligg i Podlasie. Det er fire nasjonalparkar (Wigry, Biebrza, Bialowieża og Narew), tre landskapsparkar (Suwałki, Łomża-Narew-dalen og Knyszynskogen), 88 naturreservat og 15 verna landskapsområde i voivodskapet.

Byar 
Voivodskapet inneheld 36 landsbyar og byar. Folketala i lista under er frå 2006 ):

1. Białystok (295 210)
2. Suwałki (69 234)
3. Łomża (63 572)
4. Augustów (30 054)
5. Bielsk Podlaski (26 876)
6. Zambrów (22 700)
7. Grajewo (22 651)
8. Hajnówka (22 072)
9. Sokółka (18 888)
10. Łapy (16 583)
11. Siemiatycze (15 169)
12. Kolno (10 751)
13. Mońki (10 455)
14. Czarna Białostocka (9 596)
15. Wysokie Mazowieckie (9 257)
16. Wasilków (8 967)
17. Dąbrowa Białostocka (6 147)
18. Sejny (5 934)

19. Choroszcz (5 416)
20. Ciechanowiec (4 898)
21. Supraśl (4 578)
22. Brańsk (3 794)
23. Szczuczyn (3 564)
24. Knyszyn (2 835)
25. Lipsk (2 498)
26. Stawiski (2 442)
27. Zabłudów (2 400)
28. Suchowola (2 243)
29. Drohiczyn (2 086)
30. Nowogród (2 014)
31. Goniądz (1 910)
32. Jedwabne (1 901)
33. Tykocin (1 893)
34. Rajgród (1 673)
35. Kleszczele (1 432)
36. Suraż (982)

Administrativ inndeling 
Podlasie-voivodskapet er delt inn i 17 fylke (powiat), der tre er byfylke og 14 er landfylke. Desse er igjen delt inn i 118 gmina eller kommunar.

Kjelder 
 Denne artikkelen bygger på «Podlachian Voivodeship» frå ,  den 22. mai 2008.
Saft

Saft er ei ikkje-drikkeferdig råsaft av frukt eller bær som kan vere tilsett sukker, men ikkje vatn. Rein fruktsaft utan sukkertilsetjing blir kalla råsaft, most eller jus. Saft blir blanda ut med vatn for å bli drikkeferdig. Saft som blir selt ferdigblanda blir kalla saftdrikk.

Sjå òg
Sjerbett
Brus

Drikke
Kvikk Lunsj

Kvikk Lunsj er produktnamnet for ein kjekssjokolade som blei lansert av søtsakprodusenten Freia i 1938 og har vore i sal sidan den gongen. Kvikk Lunsj blir i dag produsert av Kraft Foods, og selt i Noreg, Sverige og Danmark.

Sjokoladen består av fire avlange kjeksbitar omgitt av sjokolade. Mellom kjeksbitane er sjokoladelaget tynnare slik at det er lettare å dele sjokoladen. Kvikk Lunsj liknar mykje på Kit Kat, ein sjokolade som blei laga for den britiske marknaden av Rowntree Limited frå 1935.

Kvikk Lunsj er i reklame lenge blitt framstilt som ein «tursjokolade», og mange assosierer den med skiturar, spesielt i påskeferien, der sjokoladen ofte blir brukt som energigjevande niste. 
I løpet av eitt år et kvar nordmann i gjennomsnitt ni Kvikk Lunsj-sjokoladar. Tre av desse blir etne i løpet av påska. Skjemtegaukar kallar av og til Kvikk Lunsj for «Snøggdugurd».

Kjelder 

Norske sjokoladeprodukt
Freia
Skipingar i 1938
Kongsbergmarken

Kongsbergmarken er eit årleg stemne som er halde på Kongsberg siste veka i februar kvart år. Knytt til dette stemnet er det og ein årleg kappleik, Markenskappleiken, arrangert på Lågendalsmuseet siste laurdagen i februar.

Kongsbergmarken er eit av dei eldste årlege stemna som er halde ved like i Noreg. Bakgrunnen for stemnet var kravet om handel mellom kaupstaden Kongsberg og bygdene ikring. Dei første åra var gruvesamfunnet svært lukka, men av di det ikkje vart tilført varer, kom det til oppstand alt i 1628. Kongen fastsette då ein årleg marknad, som snart vart utvida til tre marknader i året, for å føre varar til gruvearbeidarane. Desse stemna utvikla seg til Kongsbergmarken.

Kulturhistorisk kom denne marknaden til å tyde mykje for utvekslinga av norsk folkemusikk. Her møttest fehandlarar og bønder frå Hallingdal, Numedal, Valdres og Telemark, og spelemenn frå alle desse dalføra møttest og bytte slåttar der. Kongsbergmarken kom til å avlaste den noko eldre marknadsplassen på Bragernes, Drammensmarken.

Kongsbergmarken er no halden i livet som ein årleg vinterfestival.

Festivalar i Noreg
Kultur i Kongsberg
Historie i Kongsberg
Oppdal flyplass, Fagerhaug

Oppdal flyplass, Fagerhaug er ein privat flyplass som ligg ved Fagerhaug, ca. 10 km nord-aust for Oppdal sentrum i Oppdal kommune i Trøndelag. Flyplassen ligg like inntil E6 og er eigd av Midtnorsk Fly- og Luftsportsenter AS.

Plassen har i mange år vore brukt til seglflyging og fallskjermhopping. NTH Flyklubb og NTNU Fallskjermklubb er hyppige brukarar heile året.

Flyplassen er i dei seinare åra blitt utvida og asfaltert, og vert òg brukt av privatjetfly i tillegg til småfly og seglfly. Rullebanen er 1000 x 18 m og ligg 559 m.o.h (1834 ft). Baneretningen er 07/25. Det er fleire oppstillingsplassar for fly. Flydrivstoff (AVGAS 100LL og Jet A-1) er tilgjengeleg. Bakkestasjonen er open ved ervervsmessig flyging og ved IFR-flyging. Det kan vere stor aktivitet med seglfly og fallskjermhopping, spesielt i helgene. Frekvens 122.95 MHz vert brukt for kommunikasjon.

Bakgrunnsstoff 
 Midt-Norsk Fly- og Luftsportsenter AS
 Røkke bygger flyplass på Oppdal (VG-artikkel fra 2000)
 Fagerhaug på norskeflyplasser.no 

Flyplassar i Trøndelag
Samferdsle i Oppdal
Byggverk i Oppdal
Subkarpatiske voivodskap

Subkarpatiske voivodskap (polsk Województwo podkarpackie eller berre Podkarpackie) er ein av 16 voivodskap i Polen. Det ligg søraust i Polen og den administrative byen er Rzeszów. Tidlegare var Lwów administrasjonssete, men etter 1945 då Lwów vart ein del av Sovjetunionen, tok Rzeszów over denne rolla. 

Voivodskapet vart oppretta 1. januar 1999 av dei tidlegare voivodskapa Rzeszów, Przemyśl, Krosno og delar av Tarnów og Tarnobrzeg. Namnet på regionen kjem av at han ligg nær Karpatane.

Det grensar til Veslepolske voivodskap i vest, Święty Krzyż-voivodskapet i nordvest, Lublin-voivodskapet i nord, Ukraina i aust og Slovakia i sør. Det dekkjer eit areal på  og har eit folketal på  (2006).

Byar og landsbyar 
Voivodskapet inneheld 46 byar og landsbyar. Folketala i lista under er frå 2006 ):

1. Rzeszów (163 155)
2. Przemyśl (66 715)
3. Stalowa Wola (65 818)
4. Mielec (61 118)
5. Tarnobrzeg (50 033)
6. Krosno (47 693)
7. Dębica (46 955)
8. Jarosław (40 549)
9. Sanok (39 481)
10. Jasło (37 768)
11. Łańcut (18 067)
12. Przeworsk (15 747)
13. Nisko (15 637)
14. Ropczyce (15 045)
15. Leżajsk (14 275)
16. Lubaczów (12 378)
17. Nowa Dęba (11 390)
18. Ustrzyki Dolne (9 478)
19. Kolbuszowa (9 172)
20. Strzyżów (8 703)
21. Brzozów (7 699)
22. Sędziszów Małopolski (7 121)
23. Rudnik nad Sanem (6 744)

24. Nowa Sarzyna (6 308)
25. Dynów (6 076)
26. Lesko (5 864)
27. Radymno (5 603)
28. Jedlicze (5 593)
29. Boguchwała (5 535)
30. Głogów Małopolski (5 123)
31. Zagórz (4 990)
32. Pilzno (4 411)
33. Sokołów Małopolski (3 991)
34. Rymanów (3 564)
35. Tyczyn (3 299)
36. Kańczuga (3 211)
37. Oleszyce (3 168)
38. Radomyśl Wielki (2 912)
39. Dukla (2 136)
40. Narol (2 120)
41. Błażowa (2 110)
42. Sieniawa (2 065)
43. Cieszanów (1 899)
44. Iwonicz Zdrój (1 891)
45. Ulanów (1 494)
46. Baranów Sandomierski (1 453)

Administrativ inndeling 
Subkarpatiske voivodskap er delt inn i 25 fylke (powiat) og fire av desse er byfylke, og 21 landfylke. Desse er igjen delt inn i 159 gmina eller kommunar.

Kjelder 
 Denne artikkelen bygger på «Subcarpathian Voivodeship» frå , den 22. mai 2008.